Ανάπτυξη του νοραδρενεργικού συστήματος σε φλοιϊκές και υποφλοιϊκές περιοχές του εγκεφάλου του επίμυος
Creators: name: Λάτσαρη, Μαρία Ι.
Publisher: name: Aristotle University of Thessaloniki
Year: 2002
Subjects: Μονοαμινεργικά συστήματα
Ανάπτυξη
Φλοιός
Γονατώδες σώμα(έξω)
Συνάψεις
Monoaminergic systems
Development
Cortex
Lateral geniculate nucleus
Synapses

description: Στην περίληψη αυτή μελετήθηκε η νοραδρενεργική(ΝΑ) εννεύρωση του οπτικού και του κινητικού φλοιού των εγκεφαλικών ημισφαιρίων και του ραχιαίου έξω γονατώδες πυρήνα του μεταθαλάμου στον αναπτυσσόμενο και στον ενήλικο επίμυ. Για τον σκοπό αυτό χρησιμοποιήθηκαν η μέθοδος αβιδίνης-βιοτίνης και αντισώματα εναντίον της υδροξυλάσης β της ντοπαμίνης. Η εξέταση του πειραματικού υλικού έγινε με το οπτικό και το ηλεκτρονικό μικροσκόπιο. Το υλικό αυτό προήλθε από 35 επίμυες των παρακάτω ηλικιών : νεογέννητος επίμυς (μεταγεννητική ημέρα 0, Μ0, n=9), Μ7 (n=7),M21(n=6) και ενήλικος επίμυς (n=6). Παρατηρήσεις με το οπτικό μικροσκόπιο έδειξαν ότι το ΝΑ σύστημα αναπτύσσεται σταδιακά στις περιοχές που μελετήθηκαν. Η ανάλυση με το ηλεκτρονικό μικροσκόπιο έδειξε ότι σε όλες τις περιοχές μόνο ένα μικρό ποσοστό των σεσημασμένων διογκώσεων σχηματίζει συνάψεις, σε όλες τις ηλικίες που εξετάστηκαν. Οι συνάψεις είναι στην πλειονότητά τους συμμετρικές με μικρού ή μεσαίου μεγέθους δενδρίτες. Από τα παραπάνω ευρήματα συμπεραίνεται ότι το ΝΑ σύστημα δρά κυρίως ανασταλτικά στους νευρώνες του φλοιού και του ραχιαίου έξω γονατώδους πυρήνα μέσω συμμετρικών αξονοδενδριτικών συνάψεων, τόσο κατά τη διάρκεια της ανάπτυξης όσο και στόν ενήλικο επίμυ. Ενα μεγάλο, όμως ποσοστό ΝΑ διογκώσεων ελευθερώνει ΝΑ η οποία δρά σε εξωσυναπτικές θέσεις νευρώνων που έχουν τους κατάλληλους υποδοχείς (παρακρινής δράση της ΝΑ). Τα αποτέλεσματά μας δείχνουν, επίσης, ότι το ΝΑ σύστημα αναπτύσσεται στα αρχικά στάδια σχηματισμού του φλοιού και επομένως, είναι σε θέση να επηρεάζει αναπτυξιακά φαινόμενα. Τέλος, τα αποτελέσματα της έρευνας αυτής σε συνδυασμό με προηγούμενες παρατηρήσεις για το σεροτονινεργικό σύστημα, δείχνουν την εξειδίκευση των μονοαμινεργικών συστημάτων. Το γεγονός αυτό πρέπει να λαμβάνεται υπ΄ όψιν όταν μελετάται ο ρόλος των μονοαμινών στην ανάπτυξη του εγκεφάλου και στη φυσιολογική ή μη λειτουργία του.
description: The noradrenergic (NA) innervation of the developing and adult visual and motor cortex as well as the dorsal lateral geniculate nucleus of the rat was examined with light and electron microscopic immunocytochemistry using antibodies against dopamine-β-hydroxylase. For this study 35 rats of the following ages were used : newborn (postnatal day 0, PO, n=9), P7 (n=7), P14 (n=7), P21(n=6) and adult (n=6). At birth, NA fibres were present in both cortical areas, appearing as two tangential streams, one above and the other below the cortical plate. During the subsequent weeks, these two streams arborized gradually innervating all cortical layers. Electron microscopic analysis revealed that a low proportion of NA varicosities were engaged in synaptic contact, throughout development, in all areas examined. The overwhelming majority of these synapses, were symmetrical, involving predominantly small or medium dendrites. This evidence suggests that transmission by diffusion is the major mode of NA action in the developing and adult cerebral cortex and dorsal lateral geniculate nucleus. Noradrenaline released in the synaptic junctions may act mainly to reduce the activity of its cortical and dorsal lateral geniculate nucleus targets. The present results provide also morphological evidence for an involvement of NA in the development of the neocortex and, along with earlier data on the serotonergic system, indicate that the monoaminergic systems are endowed with a specific anatomical organization in various areas of the brain.
description: Τομέας Δομής και Λειτουργίας των ζωικών οργανισμών. Εργαστήριο Ανατομικής, Ιστολογίας, Εμβρυολογίας των Κατοικιδίων θηλαστικών.